‘บัณฑูร’เลิศคว้า2รางวัลสุดยอดแบงก์
&nbsp;
17 ส.ค. 2554

โพสต์ทูเดย์ — “บัณฑูร” คว้ารางวัลนายธนาคารแห่งปี และกสิกรไทยได้รับเลือกเป็นธนาคารที่แข็งแกร่งที่สุด จากดิ เอเชียน แบงเกอร์ 
วารสารด้านการเงินชั้นนำของเอเชีย ยกย่องนายบัณฑูร ล่ำซำ ซีอีโอ ธนาคารกสิกรไทย เป็นนักการธนาคารที่ประสบความสำเร็จที่สุดในประเทศไทย และธนาคารกสิกรไทยเป็นธนาคารที่แข็งแกร่งที่สุด ด้วยวิสัยทัศน์การเป็นผู้นำที่เน้นการสร้างความเติบโตอย่างยั่งยืนให้องค์กร เน้นกลยุทธ์ที่มีลูกค้าเป็นศูนย์กลาง การสร้างแบรนด์ และลดสัดส่วน NPL ต่อเนื่อง
วันที่ 18 เมษายน 2553 ณ รีสอร์ทส์ เวิลด์ ประเทศสิงคโปร์ วารสารดิ เอเชียน แบงเกอร์ ได้ประกาศผลรางวัลนักการธนาคารที่ประสบความสำเร็จสูงสุด และธนาคารที่แข็งแกร่งที่สุดในภูมิภาคเอเชีย ประจำปี 2553 (The QFCAsian Banker Leadership Achievement Award and the Strongest Banks in Asia Awards 2010) เมื่อวันที่ 18 เม.ย. ที่ผ่านมา โดยในประทศไทยซึ่งจัดเป็นประจำทุก 3 ปี เพื่อมอบรางวัลให้แก่นักการธนาคารระดับสูงและธนาคารในภูมิภาคเอเชีย ที่ประสบความสำเร็จในการดำเนินธุรกิจ ให้มีความแข็งแกร่งและเติบโตอย่างยั่งยืน 
สำหรับประเทศไทย วารสารดิ เอเชี่ยน แบงเกอร์ ได้คัดเลือกให้ นายบัณฑูร ล่ำซำ ประธานเจ้าหน้าที่บริหาร ธนาคารกสิกรไทย เป็นนักการธนาคารที่ประสบความสำเร็จสูงสุด และธนาคารกสิกรไทยเป็นธนาคารที่แข็งแกร่งที่สุดในประเทศไทย ประจำปี 2553 (The QFCAsian Banker Leadership Achievement Award and the Strongest Banks in Thailand Awards 2010) 
วารสารดิ เอเชียน แบงเกอร์ รายงานว่า การมอบรางวัลนักการธนาคารที่ประสบความสำเร็จสูงสุดแก่นายบัณฑูร พิจารณาจากบทบาทการเป็นผู้นำที่บริหารธนาคารกสิกรไทย ให้พัฒนาเติบโตอย่างโดดเด่นในแวดวงการธนาคารไทย จนกลายเป็นสถาบันการเงินแห่งหนึ่งมีผลการดำเนินงานดีที่สุดในประเทศไทย 
ทั้งนี้ ยังได้ส่งเสริมธุรกิจให้ธุรกิจธนาคารมีความยั่งยืน ด้วยฐานรายได้ค่าธรรมเนียมที่เติบโตต่อเนื่อง พัฒนาระบบไอที การสร้างแบรนด์ที่แข็งแกร่ง และการเติบโตของรายได้ที่มั่นคง สามารถรับมือกับการแข่งขันในธุรกิจธนาคารที่มีการเปลี่ยนแปลงอยู่เสมอ นอกจากนี้ยังเน้นกลยุทธ์การจัดการเพื่อลดสัดส่วนหนี้ที่ไม่ก่อให้เกิดรายได้อย่างมีประสิทธิภาพ (NPLs) ซึ่งเป็นปัจจัยที่เป็นปัญหาสำหรับสถาบันการเงินหลายแห่ง
ทั้งนี้ จากผลการดำเนินงานของธนาคารกสิกรไทย ที่ประสบความสำเร็จอย่างสูง ทางวารสารดิ เอเชี่ยน แบงเกอร์ จึงได้ยกย่องให้ธนาคารกสิกรไทย เป็นธนาคารที่แข็งแกร่งที่สุดในประเทศไทย ประจำปี 2553 ซึ่งนับเป็นตำแหน่งที่ธนาคารได้รับจากดิ เอเชี่ยน แบงเกอร์เป็นครั้งที่สอง โดยพิจารณาจากการที่ธนาคาร กสิกรไทยภายใต้การบริหารของนายบัณฑูร ล่ำซำ เป็นธุรกิจที่มีเครือข่ายการให้บริการในประเทศที่เป็นเลิศ มีความมุ่งมั่นในการพัฒนาบริการและผลิตภัณฑ์เพื่อตอบสนองความต้องการของลูกค้าอย่างแท้จริง มีโครงสร้างการบริหารจัดการที่เข้มแข็ง ทั้งในระดับกรรมการและระดับบริหาร สามารถดำเนินการเชิงกลยุทธ์เพื่อตอบสนองกับการเปลี่ยนแปลงในธุรกิจได้เป็นอย่างดี และเน้นการพัฒนาเพื่อบรรลุผลที่ดีอย่างสม่ำเสมอและยั่งยืนต่อผู้ถือหุ้นทุกคน%CUR%